**Anexa**

**la Hotărârea nr....... din ..........**

**a Consiliului Local al municipiului Bistriţa**

**** 

**Județul Bistrița-Năsăud Municipiul Bistrița**

**Nr.\_\_\_\_/\_\_\_\_\_\_\_ Nr.\_\_\_\_/\_\_\_\_\_\_\_\_\_**

**ACORD DE ASOCIERE**

în vederea stabilirii cadrului comun necesar pentru promovarea, sprijinirea și dezvoltarea sportului de performanță în Județul Bistrița-Năsăud și Municipiul Bistrița, prin susținerea și finanțarea programelor sportive de utilitate publică derulate de către Clubul Sportiv „GLORIA 2018” Bistrița-Năsăud

**Părțile**:

1. **Județul Bistrița-Năsăud,** prin Consiliul Județean Bistrița-Năsăud, cu sediul în municipiul Bistrița, Piața Petru Rareș nr.1, județul Bistrița-Năsăud, CP.420080, CIF: 4347550, Tel:(40) 263/213657, Fax: 0263/214750, e-mail cjbn@cjbn.ro, reprezentat legal prin domnul Emil Radu Moldovan, în calitate de Președinte al Consiliului Județean Bistrița-Năsăud;

și

**2. Municipiul Bistrița,** prin Consiliul local al municipiului Bistrița, cu sediul în municipiul Bistrița, Piața Centrală nr.6, județul Bistrița-Năsăud, CP.\_\_\_\_\_, CIF: \_\_\_\_\_\_\_, Tel:(40) 263/\_\_\_\_\_\_\_\_, Fax: 0263/\_\_\_\_\_\_, e-mail \_\_\_\_\_\_\_, reprezentat legal prin domnul Gabriel Lazany, în calitate de Primar al municipiului Bistrița,

*Având în vedere:*

- prevederile art.89 alin.(8) și alin.(15), art.129 alin.(2) lit.d), lit.e), alin.(7) lit.f), alin.(9) lit.c) și art.173 alin.(1) lit.d), lit.e), alin.(5) lit.f), alin.(7) lit.c) din Ordonanța de urgență a Guvernului nr.57/2019 privind Codul administrativ, cu modificările și completările ulterioare;

- prevederile art.3, art.12, art.13, art.18^1 alin.(1), alin.(2) lit.a), alin.(3), art.29, art.67, art.69, art.71 alin.(2), art.78 și art.81 alin.(2) din Legea educației fizice și sportului nr.69/2000, cu modificările și completările ulterioare;

- prevederile Legii nr.273/2006 privind finanțele publice locale, cu modificările și completările ulterioare;

- prevederile Hotărârii Consiliului Județean Bistrița-Năsăud nr.43/2018 privind înființarea, instituție publică aflată în subordinea Consiliului Judeţean Bistriţa-Năsăud.

*Ținând cont de:*

Competențele Consiliului Județean Bistrița-Năsăud și a Consiliului local al municipiului Bistrița de a gestiona serviciile publice de interes județean și local în domeniul sportului asigurând cadrul necesar pentru furnizarea acestor servicii, inclusiv prin alocarea de resurse financiare, în condițiile legii.

Interesul comun al părților pentru promovarea, sprijinirea și dezvoltarea sportului de performanță, precum și întreținerea, funcționarea și dezvoltarea infrastructurii și bazei materiale sportive, în comunitățile administrate de cele două autorități publice locale.

*Și luând în considerare faptul că:*

Scopul Clubului Sportiv „GLORIA 2018” Bistriţa-Năsăud, instituție publică de interes județean, îl constituie organizarea și administrarea de activități sportive, pentru comunitate, inclusiv a activităților de performanță, selecție, pregătire și participare la competiții interne și internaționale.

Clubul sportiv derulează acțiuni specifice de inițiere, desfășurare și participare la programe, acțiuni și competiții interne și internaționale, promovează și dezvoltă ramurile de sport: handbal, oină, atletism, gimnastică ritmică, taekwondo WT, volei, golf, fotbal, box, rugby, tenis, schi, baschet, tenis de masă, lupte, arte marțiale de contact, motociclism, culturism și fitness, judo și scrabble, întreprinde demersuri în privința selecției de copii și juniori pentru dezvoltarea bazei de selecție pentru competiții, dezvoltă colaborări cu consiliile locale, instituțiile sportive cu atribuții în domeniul sportului, structurile sportive și operatorii economici implicați în derularea programelor sportive proprii de la nivelul județului Bistrița-Năsăud.

Clubul Sportiv „GLORIA 2018” Bistrița-Năsăud este o instituție de referință în peisajul sportiv local, național și internațional. Este cunoscut în principal pentru echipa sa de handbal feminin, care activează în Liga Națională a României și, în sezonul 2024-2025, participă pentru prima dată în Liga Campionilor EHF. De asemenea, clubul include o echipă de fotbal feminin ce evoluează în SuperLiga Feminină de Fotbal și o echipă de fotbal masculin aflată pe primul loc în Seria VII a Ligii a III-a, cu șanse reale de promovare în Liga a II-a.

Pe lângă acestea, clubul mai are echipe de seniori la tenis de masă, care activează în SuperLiga Feminină și Masculină, precum și echipe de juniori la handbal, volei și fotbal, care au obținut rezultate excepționale. De asemenea, sportivii din celelalte secții, fie juniori, fie seniori, aduc cinste municipiului Bistrița și județului Bistrița-Năsăud.

Clubul sportiv pune accent pe dezvoltarea talentelor locale și promovează valori precum fair-play-ul, munca în echipă și pasiunea pentru sport.

Clubul Sportiv „GLORIA 2018” Bistrița-Năsăud are peste 1556 de copii și juniori ai sportului (din care 910 sportivi în secția de handbal, 565 sportivi în secția de fotbal și 81 sportivi în alte secții pe ramura de sport), 189 sportivi și colectiv tehnic.

Clubul Sportiv „GLORIA 2018” Bistrița-Năsăud are în administrare cea mai modernă și dezvoltată bază materială sportivă din municipiul Bistrița și din județul Bistrița-Năsăud, respectiv Complexul Sportiv Polivalent Teraplast Arena și Baza Sportivă Gloria.

Interesul manifestat de locuitorii municipiului Bistrița pentru Echipa de Handbal Feminin - Senioare, echipa de suflet a bistrițenilor, prin participarea într-un număr impresionant la competițiile din Liga Națională, Cupa României, Liga Europeană, Liga Campionilor EHF.

**Au convenit încheierea prezentului Acord de asociere, după cum urmează:**

**Art.1 Obiectul acordului de asociere**

1. Obiectul prezentului Acord îl constituie asocierea dintre **Județul Bistrița-Năsăud,** prin Consiliul Județean Bistrița-Năsăud și **Municipiul Bistrița,** prin Consiliul local al municipiului Bistrița, în vederea stabilirii cadrului comun necesar pentru promovarea, sprijinirea și dezvoltarea sportului de performanță, precum și întreținerea, funcționarea și dezvoltarea infrastructurii și bazei materiale sportive, prin susținerea și finanțarea programelor sportive de utilitate publică derulate de către Clubul Sportiv „GLORIA 2018” Bistrița-Năsăud, persoană juridică de drept public, instituție publică de interes județean, aflată în subordinea Consiliului Județean Bistrița-Năsăud.
2. Asocierea creată în temeiul prezentului Acord nu are personalitate juridică.

**Art.2 Scop și obiective**

1. Scopul prezentului Acord îl constituie promovarea, sprijinirea și dezvoltarea activității Clubul Sportiv „GLORIA 2018” Bistrița-Năsăud, precum și întreținerea, funcționarea și dezvoltarea infrastructurii și bazei materiale sportive, în comunitățile administrate de cele două autorități publice locale, prin:
2. valorificarea aptitudinilor individuale într-un sistem organizat de selecție, pregătire şi competiție care să asigure autodepășirea continuă, realizarea de recorduri naționale şi internaționale, precum şi obținerea victoriei, pentru sportivii legitimați la Clubul Sportiv „GLORIA 2018” Bistrița-Năsăud;
3. dezvoltarea infrastructurii şi asigurarea condițiilor optime pentru desfășurarea activităţilor de pregătire şi competiționale ale sportivilor legitimați la Clubul Sportiv „GLORIA 2018” Bistrița-Năsăud în baza materială sportivă aflată în domeniul public al Județului Bistrița-Năsăud și în administrarea clubului sportiv.
4. Obiectivele pe care le urmăresc părțile în cadrul programelor sportive derulate de Clubul Sportiv „GLORIA 2018” Bistrița-Năsăud sunt următoarele:
5. susținerea şi dezvoltarea ramurilor sportive înființate în cadrul clubului sportiv;
6. perfecționarea sistemelor de selecție, pregătire şi competiționale pentru fiecare ramură de sport;
7. susținerea şi dezvoltarea activității de performanță la nivelul copiilor şi juniorilor;
8. organizarea de competiții sportive cu respectarea statutelor și regulamentelor federațiilor sportive naționale;
9. mărirea numărului de practicanți şi sportivi legitimați, precum și identificarea de sportivi valoroși care să obțină rezultate sportive notabile pentru comunitatea locală pe plan internațional;
10. premierea şi recompensarea unor rezultate sportive, încurajarea practicării sportului de performanță;
11. susținerea ramurilor de sport care au adus rezultate notabile la nivelul comunităților locale din municipiul Bistrița și județul Bistrița-Năsăud;
12. evidențierea contribuţiei semnificative şi constante a sportului de performanţă la reprezentarea şi sporirea prestigiului comunităților locale din municipiul Bistrița și județul Bistrița-Năsăud, pe plan național și international;
13. coordonarea și facilitarea sponsorizării Clubului Sportiv „GLORIA 2018” Bistrița-Năsăud, de către agenți economici, persoane fizice și juridice din țară și străinătate;
14. întreţinerea şi funcţionarea bazei materiale sportive pentru asigurarea condiţiilor necesare practicării activităţilor fizice şi sportive.

**Art.3 Durata acordului**

1. Prezentul acord de asociere se încheie pentru o perioadă de 4 ani și este valabil începând cu data semnării acestuia de către ambele părți.
2. Durata prezentului acord poate fi prelungită cu acordul ambelor părți.

**Art.4 Drepturile și obligațiile părților**

(1) **Județul Bistrița-Năsăud**, prin Consiliul Județean Bistrița-Năsăud are următoarele **drepturi**:

1. să-și desemneze reprezentanți în Comitetul de coordonare prevăzut la art.5 al prezentului Acord;
2. să cuprindă anual în bugetul de venituri și cheltuieli al Clubului Sportiv „GLORIA 2018” Bistrița-Năsăud sumele alocate de Municipiul Bistrița.

(2) **Județul Bistrița-Năsăud,** prin Consiliul Județean Bistrița-Năsăud are următoarele **obligații**:

1. să inițieze împreună cu CS Gloria 2018 Bistrița-Năsăud demersurile legale în vederea schimbării denumirii clubului sportiv din Club Sportiv „GLORIA 2018” Bistrița-Năsăud în Club Sportiv „GLORIA” Bistrița;
2. să aloce anual sume din bugetul județului pentru finanțarea Clubului Sportiv „GLORIA 2018” Bistrița-Năsăud, instituție publică de interes județean, aflată în subordinea Consiliului Județean Bistrița-Năsăud, în temeiul prevederilor Legii nr.273/2006 privind finanțele publice locale, cu modificările și completările ulterioare și Legii educației fizice și sportului nr.69/2000, cu modificările și completările ulterioare;
3. să colaboreze cu Municipiul Bistrița pentru implementarea prezentului acord și realizarea obiectivelor prevăzute la art.2 alin.(2);
4. să promoveze, prin Clubul Sportiv „GLORIA 2018” Bistrița-Năsăud, imaginea Municipiului Bistrița, în cadrul competițiilor sportive organizate sau la care participă sportivii legitimați ai clubului, prin aplicarea stemei municipiului Bistrița pe echipamentele sportive de joc și peste tot unde este aplicată și sigla județului Bistrița-Năsăud;

(3) **Municipiul Bistrița**, prin Consiliul Local al municipiului Bistrița are următoarele **drepturi**:

1. să verifice modul de utilizare a sumelor alocate anual din bugetul local pentru finanțarea programelor sportive derulate de clubul sportiv și să solicite documente justificative Clubului Sportiv „GLORIA 2018” Bistrița-Năsăud;
2. să verifice modalitatea de promovare a imaginii Municipiului Bistrița, în cadrul competițiilor sportive organizate de Clubul Sportiv „GLORIA 2018” Bistrița-Năsăud sau la care participă sportivii legitimați la acesta;
3. să-și desemneze reprezentanți în Comitetul de coordonare prevăzut la art.5 al prezentului Acord.

(4) **Municipiul Bistrița**, prin Consiliul Local al municipiului Bistrița, are următoarele **obligații**:

1. să aloce anual sume din bugetul local destinate cofinanțării programelor sportive derulate de Clubul Sportiv „GLORIA 2018” Bistrița-Năsăud, cu respectarea prevederilor Legii educației fizice și sportului nr.69/2000, cu modificările și completările ulterioare;
2. să asigure o cofinanțare anuală de 50 % din bugetul programelor sportive de utilitate publică derulate de Clubul Sportiv „GLORIA 2018” Bistrița-Năsăud, în baza contractului de finanțare încheiat între clubul sportiv și Municipiul Bistrița;
3. să asigure decontarea cheltuielilor efectuate de Clubul Sportiv „GLORIA 2018” Bistrița-Năsăud în executarea contractelor de finanțare, pe baza documentelor justificative depuse de clubul sportiv;
4. să colaboreze cu Județul Bistrița-Năsăud pentru implementarea prezentului Acord și realizarea obiectivelor prevăzute la art.2 alin.(2).

**Art.5 Mecanismul de implementare**

1. Părțile convin asupra constituirii Comitetului de coordonare în vederea implementării prezentului Acord, format din: 2 reprezentanți ai Consiliului local al municipiului Bistrița, 2 reprezentanți ai Consiliului Județean Bistrița-Năsăud, desemnați prin hotărâre a consiliului local, respectiv a consiliului județean, un reprezentant al Primarului Municipiului Bistrița și un reprezentant al Președintelui Consiliului Județean Bistrița-Năsăud, desemnați prin dispoziții, și președintele consiliului de administrație al clubului.

(2) **Comitetul de coordonare** are următoarele atribuții:

1. formulează propuneri privind Programul anual sportiv al clubului sportiv, care constituie anexă la bugetul instituției;
2. monitorizează implementarea activităților sportive finanțate și modul de utilizare a fondurilor;
3. propune măsuri pentru utilizarea eficientă a fondurilor alocate;
4. solicită conducerii clubului sportiv rapoarte/informări cu privire la activitatea sportivă a clubului, la modul de utilizare a fondurilor publice alocate Programelor sportive de utilitate publică;
5. participă la dezbaterea problemelor referitoare la funcționarea secțiilor pe ramură de sport din cadrul Clubului Sportiv „GLORIA 2018" Bistrița-Năsăud;
6. face propuneri privind necesitatea unor dotări specifice, aprovizionarea cu materiale necesare desfășurării în bune condiții a activităților sportive a clubului sportiv;
7. propune măsuri și programe de îmbunătățire a activității sportive a clubul sportiv;
8. face propuneri privind strategia și politicile de dezvoltare ale clubului sportiv;
9. participă la analizarea evoluţiei şi perspectivei secţiilor sportive în raport cu obiectivele de performanţă ale clubului şi în reprezentarea internaţională a sportului românesc, propunând măsuri pentru întărirea celor cu pondere şi tradiţie la jocurile olimpice, campionatele mondiale şi campionatele europene;
10. participă la analizarea periodică a stadiului îndeplinirii obiectivelor stabilite şi rezultatelor realizate de sportivii legitimaţi la club;
11. propune măsuri de optimizare a activității de pregătire şi participare a sportivilor la competiţiile prevăzute în calendarul competiţional intern şi internaţional al clubului;
12. propune măsuri pentru îmbunătățirea activității de organizare a competiţiilor sportive şi a acţiunilor de selecţie în cadrul clubului sportiv;
13. propune măsuri necesare pentru prevenirea violenţei la manifestările sportive, precum şi a dopajului în sport;
14. propune măsuri în vederea asigurării integrității, întreținerii și funcționării în condiții optime a bazei materiale sportive din patrimoniul clubului;
15. participă la organizarea și coordonarea evenimentelor desfășurate în incinta Complexului Sportiv Polivalent Teraplast Arena, Bazei Sportive Gloria și a oricăror spații aflate în administrarea clubului;

(3) Comitetul de coordonare se întrunește semestrial, precum și ori de câte ori este necesar, la sediul clubului sportiv sau în alt loc menționat în convocare.

(4) Convocările se vor efectua în scris, cu cel puțin 3 zile lucrătoare înainte de data întrunirii, de către directorul Clubului Sportiv „GLORIA 2018” Bistrița-Năsăud, cu indicarea expresă a ordinii de zi și vor fi comunicate tuturor membrilor. În situații de urgență, Comitetul poate fi convocat și de îndată, în aceeași zi. Odată cu convocatorul, se vor trimite și materialele care urmează să fie prezentate conform ordinii de zi.

(5) Comitetul de coordonare este valabil întrunit în prezența majorității membrilor Comitetului.

(6) Comitetul de coordonare formulează propuneri și puncte de vedere cu votul a jumătate plus unu din numărul membrilor Comitetului prezenți.

(7) La ședințele Comitetului de coordonare pot fi invitate și alte persoane.

(8) Secretariatul Comitetului de coordonare se asigură de către personalul din cadrul Clubului Sportiv „GLORIA 2018” Bistrița-Năsăud. Propunerile, solicitările, problemele dezbătute se vor consemna prin grija secretariatului într-un proces-verbal de ședință.

(9) În implementarea prezentului acord, Consiliul Județean Bistrița-Năsăud, prin Clubul Sportiv „GLORIA 2018” Bistrița-Năsăud, asigură întocmirea anuală a solicitării de finanțare cu detalierea obiectivelor specifice și a indicatorilor urmăriți, în vederea obținerii finanțării de la bugetul local al Municipiului Bistrița/încheierii contractului de finanțare cu Municipiului Bistrița, prin Consiliul local al municipiului Bistrița.

**Art.6 Încetarea acordului de asociere**

Prezentul acord încetează la expirarea duratei acordului stabilită la art.3, în cazul în care aceasta nu este prelungită.

**Art.7 Dispoziții finale**

1. Orice modificare a prezentului acord va fi făcută prin act adițional, semnat de ambele Părți.
2. În caz de litigii între părțile prezentului acord, acestea vor fi soluționate pe cale amiabilă, iar dacă acest lucru nu este posibil, vor fi supuse spre soluționare instanțelor judecătorești competente.

Prezentul acord a fost încheiat la data de \_\_\_\_, în 2 exemplare, câte unul pentru fiecare parte.

**Județul Bistrița-Năsăud,**  **Municipiul Bistrița,**

**prin Președintele Consiliului Județean prin Primarul municipiului Bistrița**

**Bistrița-Năsăud**

**Emil Radu Moldovan Gabriel Lazany**

Secretarul General al Judeţului Secretarul general al municipiului

Alexandrina-Crina Borş Luciana-Maria Hriscu

Direcţia juridică, Direcţia juridică, resurse umane,

administraţie locală achiziţii publice

Director executiv, Director executiv,

Elena Butta Dumitru-Matei Cincea

Direcţia economică Direcţia economică

Director executiv Director executiv

Duţa-Rafila Parasca Nicolae Scurtu